b'\n_START_ARTICLE_\nSald\xc5\xbeioji stevija\n_START_SECTION_\nPavadinimas\n_START_PARAGRAPH_\nDabartinio mokslinio lotyni\xc5\xa1ko r\xc5\xab\xc5\xa1ies pavadinimo autorius \xc5\xa1veicar\xc5\xb3 botanikas Mois\xc3\xa9s de Santiago Bertoni, 1884 emigrav\xc4\x99s \xc4\xaf Piet\xc5\xb3 Amerik\xc4\x85, gyven\xc4\x99s 1857\xe2\x80\x931929 metais.\n_START_SECTION_\nPaplitimas\n_START_PARAGRAPH_\nNat\xc5\xabraliai auga Piet\xc5\xb3 Amerikos \xc5\xbeemyne\xc2\xa0\xe2\x80\x93 Paragvajaus plok\xc5\xa1\xc4\x8diakalniuose. Kaip cukraus pakaitalas introdukuota daugelyje \xc5\xa1ali\xc5\xb3, \xc4\xafskaitant ir Lietuv\xc4\x85.\n_START_SECTION_\nAugimviet\xc4\x97s\n_START_PARAGRAPH_\n\xc5\xa0is augalas nat\xc5\xabraliai auga pusiau dr\xc4\x97gno klimato Paragvajaus regione. Ten metinis krituli\xc5\xb3 kiekis apie 1500\xe2\x80\x931700\xc2\xa0mm. Tad augalas puikiai i\xc5\xa1tveria dr\xc4\x97gm\xc4\x99, bet neatlaiko sausros, kuri tiesiogiai pakenkia sald\xc5\xbeiosios stevijos lapeliams. Gan\xc4\x97tinai pakanti \xc5\xbeemesnei temperat\xc5\xabrai, nors \xc5\xbeiemos periodu j\xc5\xb3 augimas l\xc4\x97tesnis. Idealiausia temperat\xc5\xabra s\xc4\x97kl\xc5\xb3 sudaiginimui + 20\xc2\xbaC.\n_START_SECTION_\nMorfologija\n_START_PARAGRAPH_\nI\xc5\xa1 pirmo \xc5\xbevilgsnio labai pana\xc5\xa1iai atrodo \xc4\xaf Lietuvoje gerai \xc5\xbeinomas m\xc4\x97t\xc5\xb3 genties augalus, nors pagal mokslin\xc4\x99 klasifikacij\xc4\x85 priklauso skirtingoms augal\xc5\xb3 \xc5\xa1eimoms. U\xc5\xbeauga 70-100\xc2\xa0cm auk\xc5\xa1\xc4\x8dio su 2-3\xc2\xa0cm ilgio lapeliais. \xc5\xbdydi baltais, smulkiais \xc5\xbeiedeliais.\n_START_SECTION_\nIstorija ir panaudojimas\n_START_PARAGRAPH_\nPiet\xc5\xb3 Amerikos ind\xc4\x97n\xc5\xb3 gentis gvaraniai nuo seno \xc5\xa1\xc4\xaf augal\xc4\x85 naudojo kaip saldikl\xc4\xaf. O europie\xc4\x8diams tapo \xc5\xbeinoma nuo XVI a., kada ten apie jos kaip saldiklio savybes pirmieji su\xc5\xbeinojo ispan\xc5\xb3 konkistadorai. V\xc4\x97liau j\xc4\x85 apie 1888 metus tyrin\xc4\x97jo \xc4\xaf Piet\xc5\xb3 Amerik\xc4\x85 emigrav\xc4\x99s \xc5\xa1veicar\xc5\xb3 botanikas Mois\xc3\xa9s de Santiago Bertoni, kuri\xc4\x85 1899 metais apra\xc5\xa1\xc4\x97 botani\xc5\xa1kai._NEWLINE_D\xc4\x97l lap\xc5\xb3 saldumo laikoma vienu sald\xc5\xbeiausi\xc5\xb3 pasaulyje augalu. Jos lapai 10-15 kart\xc5\xb3 saldesni u\xc5\xbe paprast\xc4\x85 cukr\xc5\xb3. O i\xc5\xa1 jos lap\xc5\xb3 i\xc5\xa1skiriamas nat\xc5\xabralus, nemaistingas saldiklis neturintis kalorij\xc5\xb3 \xc5\xbeinomas kaip steviozidas 250\xe2\x80\x93300 kart\xc5\xb3 saldesnis u\xc5\xbe cukr\xc5\xb3. Labai tinka vartoti sergantiems cukriniu diabetu. Sald\xc5\xbeioji stevija dabar pla\xc4\x8diai vartojama Japonijoje, Kinijoje ir kaip nuo seno\xc2\xa0\xe2\x80\x93 Piet\xc5\xb3 Amerikoje.'